Pertanyaan 83: PROGRAM KITAR SEMULA
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN MOHD ZAWAWI BIN AHMAD MUGHNI (N49 SUNGAI KANDIS)
Jawapan oleh: Y.A.B. Dato' Menteri Besar

Y.B. TUAN MOHD ZAWAWI BIN AHMAD MUGHNI

Berapa banyakkah pusat kitar semula yang masih beroperasi sehingga kini, serta keberkesanannya. senaraikan mengikut jenis?

Apakah program kitar semula untuk baja kompas oleh pbt mencapai objektif?

Apakah peranan yang boleh dimainkan oleh komuniti untuk menjana program kitar semula?

Y.A.B. Dato' Menteri Besar

a) Untuk makluman Ahli Yang Berhormat, terdapat sejumlah 253 pusat kitar semula yang masih beroperasi di seluruh Negeri Selangor yang terdiri daripada bangunan berstruktur kekal, kabin dan tong kitar semula. Pusat kitar semula memberi kesan yang baik sebagai kemudahan kepada orang awam untuk menghantar barangan kitar semula kerana lokasi yang lebih hampir dengan tempat tinggal mereka. terlibat dan sentiasa bekerjasama dengan PBT dalam Pelbagai pihak menggerakkan pusat kitar semula ini seperti Institusi Pengajian Tinggi, sekolah rendah dan menengah, pihak swasta, badan bukan Kerajaan dan persatuan penduduk. Antara manfaat Pusat Kitar Semula adalah seperti berikut:

dapat mengurangkan sekurang-kurangnya 5% daripada keseluruhan sampah; dapat menjimatkan kos pelupusan oleh pihak PBT; dapat mengelakkan berlaku kejadian sampah longgok dan haram; dan

i)

ii) iii) iv) mendidik masyarakat tentang kepentingan kitar semula.

Selain itu, Kerajaan Negeri akan mewujudkan Pusat Kitar Semula yang komprehensif di semua PBT di Negeri Selangor dan projek perintis kitar semula yang akan melibatkan beberapa buah kampung terpilih. Bagi tujuan ini, sebanyak 24 lokasi di kawasan PBT dan 25 buah kampung tradisi telah dikenalpasti sebagai

lokasi Pusat Kitar Semula di seluruh negeri ini dan Kerajaan Negeri juga telah meluluskan peruntukan berjumlah RM950,000.00.

b) Ahli Yang Berhormat sekalian, objektif utama kitar semula untuk baja kompos adalah untuk mengurangkan sisa organik yang dibuang ke tapak pelupusan sampah. Pelaksanaan program pengkomposan sisa yang dilaksanakan oleh PBT dengan kerjasama komuniti, sekolah – sekolah dan NGO mendapat sambutan yang amat baik dan positif. Malah terdapat beberapa lokasi mesin kompos yang diuruskan oleh komunit penduduk sendiri.

Antara jenis pengkompasan yang dilaksanakan oleh PBT adalah pengkomposan sisa makanan, sisa sayuran daripada pasar, sisa kebun dan sisa daun kering. Baja kompos yang dihasilkan digunakan semula untuk tanaman landskap, menjalankan program kebun komuniti dan turut disalurkan ke sekolah-sekolah yang terlibat dalam program kebun komuniti di sekolah. Secara asasnya program pengkomposan sisa memberi kesan yang sangat baik terutamanya di kawasan perumahan. Meskipun tiada mekanisme untuk mengukur tahap keberkesanan aktiviti terhadap penganjuran program pengkomposan baja dari sisa organik adalah amat menggalakkan.

c) Komuniti memainkan peranan yang amat penting dalam menjayakan program kitar semula. Tanpa penyertaan dan komitmen daripada komuniti program kitar semula tidak akan berjaya. Antara peranan komuniti untuk menjana program kitar semula adalah dengan seperti berikut:

i)

ii) iii)

melaksanakan pengasingan sampah yang boleh dikitar semula bermula dari rumah dan di bawa ke pusat kitar semula; mengamalkan konsep 3R (Reduce, Reuse, Recycle); menjual barangan kitar semula dan mengitar semula minyak masak terpakai boleh memberi pendapatan tambahan kepada individu dan persatuan komuniti;

iv) melaksanakan aktiviti pengkomposan sisa makanan menjadi baja dan

aktiviti kebun komuniti; membantu dalam hebahan program serta menjadi peserta dalam setiap penganjuran program 3R; dan

v)

vi) menghasilkan produk “upcycling” daripada barang kitar semula.